สังคมข่าวหุ้น
*ดัชนีหุ้นไทยปิดตลาด 1,721.48 จุด ลดลง 9.55 จุด มูลค่าซื้อขาย 65,334 ล้านบาท เผชิญแรงขายทำกำไรต่างชาติเริ่มขายตราสารหนี้และหุ้น ทำ Short ฟิวเจอร์ส์หลังเงินดอลลาร์กลับมาแข็งค่า ช่วงสั้นถูกแนะขายทำกำไรก่อนเพื่อรอรับเมื่อดัชนีต่ำกว่า 1,700 จุด แนวโน้มวันนี้หุ้นไทยมีโอกาสซึมลง กรอบแนวรับ 1,707 จุด แนวต้าน 1,737 จุด
9 ก.ค. 2562

เล็กเซียวหงส์
*ดัชนีหุ้นไทยปิดตลาด 1,721.48 จุด ลดลง 9.55 จุด มูลค่าซื้อขาย 65,334 ล้านบาท เผชิญแรงขายทำกำไรต่างชาติเริ่มขายตราสารหนี้และหุ้น ทำ Short ฟิวเจอร์ส์หลังเงินดอลลาร์กลับมาแข็งค่า ช่วงสั้นถูกแนะขายทำกำไรก่อนเพื่อรอรับเมื่อดัชนีต่ำกว่า 1,700 จุด แนวโน้มวันนี้หุ้นไทยมีโอกาสซึมลง กรอบแนวรับ 1,707 จุด แนวต้าน 1,737 จุด
*GUNKUL ย่ำฐานแนวรับ 3.00 บาท มาหลายวันทำการแล้ว น่าจะมีโอกาสปรับตัวขึ้นได้อีกครั้ง เพื่อเก็งกำไรผลประกอบการไตรมาส 2/2562 ที่มีแนวโน้มออกมาดี ไม่แพ้ไตรมาส 1/2562 อย่างแน่นอน จับตาดูกันให้ดี
*BEM ท่าทาง “ยืดสัมปทาน 30 ปี” จะแท้งหรือไม่.!? มาถึงวันนี้กระทรวงคมนาคม ดูไม่ค่อยกระตือรือร้นอะไรเลย..ไม่รู้ว่าเกรงใจใครหรือรอรัฐบาลใหม่ก็ไม่รู้สิ..แต่ที่แน่ ๆ ประชุมครม.วานนี้ (9 ก.ค.) ไม่มีวาระนี้อีกแล้ว.! “ช้าตรงไหน..ใครสั่งให้ช้า” หรือไม่อย่างไร..!? หรือรอรัฐมนตรีคนใหม่..เฮ้อ..งานนี้จะมีล้มกระดานกันไหมเนี่ย..!!
*SIRI น่าจับตา ล่าสุดมีการทบทวนแผนบริษัทใหม่ภายในเดือนนี้ เล็งชะลอเปิดโครงการใหม่ หลังเห็นสัญญาณเศรษฐกิจชะลอตัว และรอดูนโยบายรัฐบาลชุดใหม่ โอ้ว..นั่นเท่ากับการเปิดโครงการใหม่ที่วางแผนเปิดปีนี้ 28 โครงการ มูลค่าโครงการ 46,600 ล้านบาท ต้องเลื่อนแล้วสินะ..มันชักดูอาการไม่ค่อยดีซะแล้ว
*BEC เข้าคิวรอรับเงินชดเชยคืนทีวีดิจิทัล 2 ช่อง เม็ดเงินกว่า 800 ล้านบาท..ลุ้น ๆ วันว่าจะเร็วทันบันทึกไตรมาส 3/2562 หรือไม่..แต่ที่แน่ ๆ ช่อง 3 SD และช่อง 3 Family เดือนกันยายนนี้จอดำแน่นอน..!!
*TRC ราคารูดลงหนัก 6% ดูเหมือนนักลงทุนผิดหวัง “เหมืองแร่โปแตช” ไม่เข้าครม.อีกแล้ว ! ตกลงรัฐบาลจะเอายังไง ไม่ชัดเสียทีกรรมเวรจริง ๆ แต่พอจะมีข่าวดีล่าสุด “สหการวิศวกร” บริษัทย่อย TRC ลงนามสัญญาจ้างเหมาก่อสร้าง 2 โครงการ มูลค่ารวม 926.70 ล้านบาท กับกรมทางหลวง คงพอเป็นรางวัลปลอบใจได้บ้างไม่มากก็น้อย
*TQM ร้อนแรงเหลือเกิน.! หุ้นดีสภาพคล่องน้อยซะเหลือเกิน ทำให้ผู้ถือหุ้นใหญ่จำเป็นต้องเจียดหุ้นออกมาในตลาดเพื่อเติมสภาพคล่องที่ฝืดเคืองซะเหลือเกิน แหม๊..จะไม่ให้สภาพคล่องฝืดได้อย่างไร..ราคาไอพีโอ 23 บาท แต่ล่าสุด 44.25 บาท นี่เพิ่งเข้าเทรดมาได้เพียงครึ่งปี ราคามาได้ขนาดนี้..หากครบขวบปีจะไปถึงไหนกันละเนี่ย..!??
*ปิดท้ายพบกับข่าวหุ้นเจาะตลาด เวลา 9.35 น.-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz.
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น